als_Latn dik_Latn sag_Latn
Biznes me nxënësit
Jeton Ademi
Kjo ndërmarrje në bashkëpunim me shkollat e kryeqytetit për çdo javë dërgon nga një grup prej rreth 50 nxënësish në Brezovicë.
Në këtë ndërmarrje thonë se e gjithë kjo punë bëhet me lejen e komunës, përderisa në komunën e Prishtinës e mohojnë një gjë të tillë.
Drejtoresha e shkollës Ismajl Qemajli, Drita Cenaj ka konfirmuar për Tribuna Channel, se javën e kaluar një grup nxënësish nga kjo shkollë ka shkuar në pushime një javore në Brezovicë.
Drejtoresha e drejtorisë për Arsim në Komunën e Prishtinës, Arbërie Nagavci ka thënë për Tribuna Channel se shkollave nuk u lejohet ti dërgojnë nxënësit në Brezovicë jashtë pushimit dimërorë.
“Pas kërkesës me shkrim, Drejtoria Komunale e Arsimit ka dhënë pëlqimin që “Sport Marketing”, të shkojë në shkollë dhe më Këshillin drejtues dhe menaxhmentin e shkollës të bisedojnë dhe të dakordohen lidhur me aktivitet e tyre. Kërkesa ka qenë që këto aktivitete të realizohen gjatë pushimeve dimërore”.
Nënkryetari i Komunës së Prishtinës, Dardan Sejdiu ka thënë se nuk është në dijeni në lidhje me këtë rast, por ai ka premtuar se brenda pak kohësh do të bëjnë një auditim të gjendjes në shkollat e kryeqytetit, gjë që sipas tij, kanë konstatuar shkelje të shumta nëpër shkolla.
“Nuk mund të lejojmë që këta drejtor politikë të vazhdojnë të sillen me pronë publike dhe me nxënës të Prishtinës thuajse është vend për përfitime të tyre personale dhe materiale”, ka thënë Sejdiu.
Përfitimet e ndërmarrjes Sport Marketing dukët të jenë të mira, pasi që çdo nxënës që dëshiron të pushojë në Brezovicë duhet të paguaj 150 euro. /Gazeta Tribuna/
als_Latn tur_Latn als_Latn als_Latn als_Latn als_Latn als_Latn als_Latn als_Latn als_Latn